77. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ Αριθ.12690 της 28 Φεβρ./27 Μαρτ.  1984 (ΦΕΚ Β΄ 185) Καθορισμός ειδικού επιδόματος αλλοδαπής υπαλλήλων με σχέση εργασίας ιδιωτικού δικαίου του Υπουργείου Εργασίας. 1.Καθορίζουμε ειδικό επίδομα για υπηρεσία στην αλλοδαπή των υπαλλήλων με σχέση εργασίας ιδιωτικού δικαίου του Υπουργείου Εργασίας σε ποσοστό επί του εκάστοτε μηνιαίου επιδόματος του προϊσταμένου της οικείας πρεσβείας ως εξής: α)Των υπαλλήλων των οποίων ο βασικός μισθός προσεγγίζει περισσότερο προς εκείνο του 2ου ή 3ου βαθμού σε 65%. β)Των υπαλλήλων των οποίων ο βασικός μισθός προσεγγίζει περισσότερο προς εκείνο του 4ου ή 5ου βαθμού σε 55%. γ)Των υπαλλήλων των οποίων ο βασικός μισθός προσεγγίζει περισσότερο προς εκείνο του 6ου-8ου βαθμού σε 40%. Προκειμένου περί υπαλλήλων οι οποίοι αμείβονται με μισθό που κλιμακώνεται ανάλογα με τα χρόνια της υπηρεσίας τους, σαν βασικός μισθός για την εξεύρεση της παραπάνω αντιστοιχίας λαμβάνεται υπόψη ο βασικός μισθός του πρώτου μισθολογικού κλιμακίου. 2.Η απόφαση αυτή ισχύει από την ημερομηνία αναλήψεως υπηρεσίας των υπαλλήλων στην αλλοδαπή. 3.Η απόφαση αυτή να δημοσιευθεί στην Εφημερίδα της Κυβερνήσεως. 27 15.Α.β.77 Οργανισμός Υπουργείου Εργασίας 